<classify> Akizungumzia mechi hiyo jana, Ofisa Habari wa Shirikisho la Soka Tanzania TFF, Alfred Lucas alisema wamepeleka mechi hiyo Chamazi kutokana na ule wa Taifa kufanyiwa ukarabati.Alisema Taifa Stars itakuwa chini ya nahodha Mbwana Samatta na viingilio vya mchezo huo ni Sh 5,000 viti vya kawaida na Sh 10,000 VIP. Aliwaomba mashabiki kujitokeza kwa wingi kuwaunga mkono Taifa Stars katika kampeni yake ya kuwania kufuzu kucheza fainali hizo.Kwa mujibu wa Kocha Salum Mayanga, wachezaji wote wako vizuri kasoro mmoja, Mohammed Hussein Tshabalala aliyeumia tangu kwenye mechi ya Simba na Mbao FC ya Mwanza wakati wanacheza fainali za Kombe la FA Dodoma kwa hiyo hatacheza, alisema.Alisema mechi hiyo itachezeshwa na waamuzi kutoka Djibouti. Mwamuzi wa kati ni Abdillah Mohammed akisaidiwa na Gamaladen Abdi na Farham Salime huku mwamuzi wa akiba akiwa Twagirumukiza Abdulkarim kutoka Rwanda.Wapinzani wa Taifa Stars, Lesotho walitarajiwa kuwasili jana jioni na waamuzi watawasili leo. Tanzania iko kundi moja na Cape Verde na Uganda. Baada ya mechi na Lesotho, Taifa Stars itakuwa na mchezo mwingine wa michuano hiyo na Cape Verde Machi mwakani. Baada ya mchezo huo, Taifa Stars itaondoka Juni 25, mwaka huu kwenda Afrika Kusini kwa michuano ya nchi za kusini mwa Afrika COSAFA mwishoni mwa mwezi huu.  <topic>: MICHEZO 